《自释》
宋代·叶茵

繁红妒紫绚前林，杖策来栖花下阴。
休道游情难似昔，可能他日尚如今。
乍晴涧曲萦流水，未晓庭皋调野禽。
毕竟老天怜老子，幽閒断送一生心。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。